समयमातृका/उपसंहारः
'''उपसंहारः	
सालङ्कारतया विभक्तिरुचिरच्छाया विशेषाश्रया	
वक्रा सादरचर्वणा रसवती मुग्धार्थलब्धा परम् ।	
आश्चर्योचितवर्णनानवनवास्वादप्रमोदार्चिता	
वेश्या सत्कविभारतीव हरति प्रौढा कलाशालिनी ॥१॥	
संवत्सरे पञ्चविंशे पौषऊक्लादिवासरे ।	
श्रीमतां भूतिरक्षायै रचितोऽयं स्मितोत्सवः ॥२॥	
अदिर्च्छिद्रविनिद्ररौद्रफ्णिनामत्रास्ति कालं कुलं	
मत्तास्तत्र वसन्ति दन्तिपतयः सिंहाश्रयेयं गुहा ।	
इत्यार्तिप्रतिबद्धवृद्धशबरी वर्गेण मार्गाग्रगा	
यद्वैरिप्रमदाः सदा वनमहीगाढग्रहे वारिताः ॥३॥	
वीरस्यार्तदयाविधेयमनसः शीलव्रतालङ्कृतेर्	
निस्त्रिंशः परदारकृज्जयविधौ यस्यैककार्यः सुहृत।	
तस्यानन्तमहीपतेर्विरजसः प्राज्याधिराज्योदये	
क्षेमेन्द्रेण सुभाषितं कृतमिदं सत्पक्षरक्षाक्षमम् ॥४॥	
॥ इति श्रीक्षेमेन्द्रकृता समयमातृका समाप्ता ॥